Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 11363

f) részletes karbantartási jegyzőkönyvek, amelyekből megállapítható, hogy teljesítették a karbantartási nyilatkozat kiadásához szükséges összes előírást. 6.2.2 A 6.2.1 a)–e) alpontokban ismertetett nyilvántartásokat azon egység üzemi élettartamának lejáratát és üzemeltetésből történő végleges kivonását követő legalább 90 napig őrizzék meg, amely egységre a nyilvántartás vonatkozik. A 6.2.1 f) alpontban ismertetett jegyzőkönyvet a karbantartási nyilatkozat aláírását követő egy évig őrizzék meg. 6.2.3 A forgószárnyas légijármű bérlője a bérleti időtartam alatt szükség szerint teljesítse a 6.2.1 és 6.2.2 pontok előírásait. 6.3 Folyamatos légialkalmassági tájékoztatás A 3180 kg. legnagyobb engedélyezett felszállósúlynál (tömeg) nehezebb forgószárnyas légijármű tulajdonosa vagy bérlet esetében annak bérlője a lajstromozó állam előírásai szerint biztosítsa, hogy a folyamatos légialkalmasságra vonatkozó tájékoztatásokat és gyakorlati tapasztalatokat a 8. Annex II. rész 4.3.5 valamint 4.3.8 pontok előírásaiban meghatározott rendszer alapján továbbítsák. 6.4 Módosítások és javítások Az összes módosítást és javítást a lajstromozó állam által elfogadható légialkalmassági előírásoknak megfelelően végezzék el. Dolgozzanak ki eljárásokat annak biztosítására, hogy a légialkalmasságra vonatkozó követelmények teljesítésének bizonyítására elegendő mennyiségű adatot őriznek meg. 6.5 Karbantartási nyilatkozat 6.5.1 A lajtromozó állam előírásai szerint a karbantartási munka kielégítő és sikeres elvégzésének igazolására készítsenek el és írjanak alá karbantartási nyilatkozatot. 6.5.2 A karbantartási nyilatkozat tartalmazzon igazolást az alábbiakról:

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes